|  |  |
| --- | --- |
| OUS_logo_RGB_HighRes | Vedlegg til:  Utredning og behandling ved PUA |

**Retningslinje for utredning av tvangslidelse (OCD)**

Helsedirektoratet har et eget pakkeforløp for utredning og behandling av tvangslidelse (OCD). Dette gjelder fra 15. februar 2019.   
  
**Følgende anbefalinger gis:**Behandler skal i samarbeid med pasient og/eller foreldre, ev. pårørende, lage en plan for utredningen. Det bør benyttes standardisert verktøy for måling av symptom og/eller funksjon:

- tidlig i forløpet  
- underveis i tilknytning til evalueringspunkter  
- før avslutning av pakkeforløpet / utskrivning fra spesialisthelsetjenesten.

**Ved utredning av en tvangslidelse anbefales:**

For diagnostikk: Strukturert intervju/ strukturert utredningsverktøy som kartlegger diagnostiske kriterier for tvangslidelse (OCD) og andre relevante psykiske lidelser.

Intervjuet må dekke kategoriene innen ICD-10 F-kapittelet**:**

* M.I.N.I. Plus kan f.eks. anvendes. Ved behov med støtte av komparentopplysninger.

For vurdering av OCD-alvorlighetsgrad - bruk av måleinstrument:

* Yale-Brown Obsessive- Compulsive Scale (YBOCS) for voksne og tilpasset versjon for barn og ungdom (CY-BOCS). Ved PUA har CY-BOCS blitt anvendt. Det er lite forskjell mellom YBOCS og CY-BOCS, men en anbefaler bruk av CY-BOCS da denne er oversatt til norsk.

For ytterligere kartlegging:

* Symptomspesifikke selvrapporteringsskjema som også er egnet til å overvåke symptom- og funksjonsendring. Ved PUA anvendes i større grad observasjonsskjema som fylles ut av miljøpersonell.
* Kartlegging av sykdomsforståelse og motivasjon for behandling

**Differensialdiagnostisk vurdering**

Helsedirektoratet vektlegger at:  
Psykiater eller psykologspesialist bør vurdere om pasienten fyller kriteriene for flere samtidige lidelser/tilstander, enten psykiske eller rusrelaterte lidelser. Samtidige sykdommer vil kunne ha innvirkning på pasientenes behandling og prognose og skal tas hensyn til i planlegging av behandling. Rusmiddelrelaterte tilstander samt bivirkninger av legemidler, er spesielt viktige å vurdere.   
  
BUP faglige veileder for tvangslidelse fremhever at det for differensialdiagnostiske formål anbefales en somatisk undersøkelse inklusive nevrologisk screening. Og at en ved uklar diagnose, atypisk debut eller mistanke om alvorlig hjerneorganisk patologi bør overveie henvisning til nevrolog, EEG eller MR caput.

Videre vektlegges det at enkelte tvangssymptomer kan ses ved flere psykiske lidelser. Det er derfor nødvendig å **utelukke** andre tilstander som:

1. Psykose / schizofreni
2. Depresjon
3. Fobier og andre angsttilstander, bl.a. akutt stressreaksjon etter overgrep
4. Anorexia og bulimia nervosa
5. Tics og Tourettes Syndrom
6. Autismespektrum tilstander, spesielt høytfungerende autisme/Asperger syndrom

**Tilleggsmoment i følge diagnostic Manual – Intellectual Disability (DM-ID):**

Ved komorbiditet med psykose og / eller gjennomgripende utviklingsforstyrrelse må det foretas en grundig diagnostisk vurdering av hvorvidt en tvangslidelses-diagnose skal stilles i tillegg.

Vedrørende diagnostisering vektlegger DM-ID følgende:

* manglende observerbar angst utelukker ikke OCD
* det er fare for å overse enkelte former for tvangshandlinger kun ved observasjon, de anbefaler bruk av kartleggingsskjema
* manglende indre ubehag utelukker ikke OCD
* manglende egodystone symptomer utelukker ikke OCD

For å utelukke falske positive anfører DM-ID følgende:

* Samleatferd (hamstring) uten annen tvangsatferd innebærer ikke nødvendigvis OCD.
* Visse antipsykotika kan bevirke til OCD-symptomer hos personer som ikke har hatt det tidligere
* Mer enn en time tvangstanker / tvangshandlinger per dag innebærer ikke nødvendigvis OCD.
* OCD-diagnose kan stilles hvis tvangstanker / tvangshandlinger innebærer at de forstyrrer personens rutiner, relasjoner og sosiale aktiviteter.

**For ytterligere informasjon om kartlegging og utredning, se:**Pakkeforløp for utredning og behandling av tvangslidelse (OCD) <https://helsedirektoratet.no/retningslinjer/tvangslidelse-ocd-pakkeforlop/seksjon?Tittel=kartlegging-og-utredning-11449#første-samtale>

BUP Faglig veileder for tvangslidelse  
<https://legeforeningen.no/Fagmed/Norsk-barne--og-ungdomspsykiatrisk-forening/Faglig-veileder-for-barne-og-ungdomsspsykiatri/Del-2/f-42-tvangslidelser-obsessive-compulsive-disorder-ocd/>